OpenLLM-France/wikimedia huggingface dataset:
# Fairbanks (Wisconsin)

Fairbanks Ameriketako Estatu Batuetako inkorporatutako herri bat da. Shawano konderrian kokatuta dago, Wisconsin estatuan. 538 biztanle ditu, 34,8 kilometro koadroko azaleran banatuta.

## Ikus, gainera

* Shawano konderrian

## Kanpo estekak

* Datuak: Q1659794
# Fair Saturday

Fair Saturday, mundua "arte eta kulturaren bidez aldatzeko eguna" inpaktu soziala duen mugimendu kultural globala da, azaroaren azken larubatean ospatzen dena. Proiektu sozialen aldeko ekimen artistiko eta kulturalen antolaketa ireki eta partizipatiboan oinarritzen da.

## Jatorria

Fair Saturday (ingelesez, "Bidezko Larunbata") 2014ko azaroaren 29an jaio zen proba pilotu batekin. Jordi Albaredak, mugimenduaren sortzaileak, Bilbo, Bizkaia eta Euskal Herriko 17 koru-erakunde deitu zituen artistek beraiek aukeratutako proiektu sozialen aldeko kontzertuak eman zitzaten. Emaitzak arte eta kulturaren inguruan mobilizazio sozial bat eragin zitekeela, ongintzazko helburuekin uztartuz gainera. Proba pilotu honetan 17 abesbatzek ordu berdinean jardun zuten. Hala ere, ordutegi berdinean aritzearen baldintza hau berta behera utzi zuten lehen edizio ofizialerako, 2015ean.

## Lehenengo edizioa

Mugimenduaren lehenengo edizio ofiziala 2015eko azaroaren 28an ospatu zen, ia lau mila artistek (3.924 zehazki) Espainiako 45 hiritan 203 ekitaldi kulturaletan jardun zutenean. 83.537 pertsona mobilizatu ziren eta 70.000€ baino gehiago bildu ziren 103 proiektu sozialentzat.
Parte hartu zuten hirien artean hurrengoak daude:
| Hiriak | | |
| Arrasate | Getafe | Mungia |
| Artziniega | Getxo | Murcia |
| Barakaldo | Gijón | Oviedo |
| Barcelona | Gorliz | Oñati |
| Basauri | Granada | Pinto |
| Bilbo | Granollers | Portugalete |
| Cartagena | Hondarribia | Rincón de la Victoria |
| Castellón de la Plana | Karrantza | Sagunto |
| Córdoba | Langreo | Tenerife |
| Derio | León | Socuéllamos |
| Donostia | Lleida | Sodupe |
| Etxebarri | Loiu | Tarragona |
| Galdakao | Madrid | Urduliz |
| Gasteiz | Mahón | Valencia |
| Girona | Moratalaz | Zaragoza |
Euskal Herrian, mugimenduaren sorleku, lehenengo edizioaren traol ofiziala Trending Topic izan zen Twitterren egun osoan zehar, Black Friday bezalako marka handiei aurre eginez.

## Kanpo estekak

Fair Saturdayren webgune ofiziala
* Datuak: Q25410145

## Erreferentziak

* ↑ (Gaztelaniaz) «movimiento Fair Saturday» Fair Saturday (Noiz kontsultatua: 2019-07-17).
* ↑ (Gaztelaniaz) «29 de noviembre: Fair Saturday – Sábado Justo» Klassikbidea 2014-11-23 (Noiz kontsultatua: 2019-07-17).
* ↑ «Resultados 2015 |» web.archive.org 2016-07-01 (Noiz kontsultatua: 2019-07-17).
# Fairbank (Iowa)

Fairbank Iowako hiri bat da. Buchanan konderrian kokatua dago. 2010ean 1.113 biztanle zituen, 1,85 kilometro koadrotan banatuta.

## Ikus, gainera

* Buchanan konderria

## Kanpo estekak

* Datuak: Q1933264
* Multimedia: Fairbank, Iowa / Q1933264
# Finlandiako antzinako probintziak

Finlandiako probintzia historikoak (finlandieraz: maakunnat edo provinssit), Suediaren menpe egondako urteen ondorioz eratutakoak dira. Probintziak, 1634. urterako guztiz sortuak zituzten suediarrak, lurraldeen artean zegoen botere ekonomiko desberdinak banatu nahirik. Honela, mugen ondorioz, hainbat kultura desberdin eratu ziren Finlandian, urteen poderioz batzen joan direnak.
Probintziak, 1809. urtean desegin ziren, errusiarren esku gelditu ondoren eta bertan 100 urte ondoren dukerri handi bat osatu ostean, Finlandia independentzia lortu zuen. Orduan, probintzien mugak iraunarazten saiatu ziren baina azkenik 1997. urtean oraindik gelditzen ziren mugen zatiak bereizi eta gaur egungo banaketa administratibo modernoa adostu zuten. Hala ere, oraindik muga historikoak izaten jarraitzen dute eta finlandiarren arteko desberdintasun kultural txikiak ezberdintzeko balio dute.

## Antzinako Probintziak

Gaur egun ere, antzinako probintzien mugak erabiltzen dira finlandiera eta finlandiera-suedierazko dialektuak desberdintzeko. (Lehenengo izena finlandieraz eta bigarrena suedieraz)
* Jatorrizko Finlandia (Varsinais-Suomi, Egentliga Finland)
* Laponia (Lappi, Lappland)
* Karelia (Karjala, Karelen)
* Ostrobotnia (Pohjanmaa, Österbotten)
* Satakunta (Satakunta, Satakunda)
* Savonia (Savo, Savolaks)
* Tavastia (Häme, Tavastland)
* Nilandia (Uusimaa, Nyland)
* Åland uharteak (Ahvenanmaa, Åland)
* Vestrobotnia (Länsipohja, Västerbotten)
(Vestrobotnia ez da finlandiar probintzia bezala hartzen, Suediakoa baizik)

## Antzinako Probintzien Armarriak

Armarriak ez ziren XVI. mende arte garatzen hasi eta ordudanik santuen zigiluak erabiltzen zituzten. Armarri bakoitzak probintziako fauna, flora edo bertako ohitura eta kulturen ezaugarriak ditu.
Armarrien artean bi motakoak desberdintzen dira: dukerri koroa dutenak (Benazko Finlandia, Häme, Karelia eta Satakunta) eta konderri koroa dutenak (Åland Uharteak, Ilandia, Laponia, Pohjanmaa eta Savonia). Koroak, probintziek Suediar Errsumaren barnean zuten garrantziagatik bereizten dira.
Gaur egun oraindik, antzinako armarriak erabili ohi dira, herri, eskualde eta baita Finlandiako probintzietan ere.
| Åland Uharteak | Jatorrizko Fin. | Karelia | Laponia | Nilandia | Ostrobotnia | Satakunta | Savonia | Tavastia |

## Kanpo estekak

* Datuak: Q853697
* Multimedia: Historical provinces of Finland / Q853697
# Finlandiako bandera

Finlandiako bandera :
| Erabilera | |
| Proportzioa | 11:18 |
| Erabakia | 1918 |
| Koloreak | Zuria Urdina |
Finlandiako bandera (finlandieraz Suomen lippu, suedieraz Finlands flagga) atzealdea zuria eta gurutze urdin batez osatuta dago. Bere proportzioak honakoak dira: 11 garai eta 18 zabal.
Oinarrian Eskandinaviako gurutzea du.

## Historia

Errusiako Itsas Armadaren bandera zuria zen eta "X" itxurako gurutze urdina zeukan. 1910 urtean Errusiak bandera hau inposatu zion Finlandiari baina herritarrek uko egin zioten hau ezartzeari eta orjalippu ("esklabuen bandera") ezizena hartu zuen.
1917an Finlandiak independentzia lortu zuenean lehiaketa bat egin zen eta Akseli Gallen-Kallelaren diseinuak irabazi zuen; bandera urdina eta gurutze zuria. Honek ere ez zuen arrakastarik izan Suediakoaren oso antzekoa zela iritzita eta azkenik koloreak trukatzea erabaki zuten Eero Snellman eta Bruno Tuukkanen artistek.

## Esanahia

Zuriak zelai elurtuak adierazten ditu eta urdina Finlandiak dituen milaka aintziren irudikapena omen da.

## Erreferentziak

* ↑ (Ingelesez) Temperman, Jeroen. (2010). State-Religion Relationships and Human Rights Law: Towards a Right to Religiously Neutral Governance. BRILL ISBN 9004181482. (Noiz kontsultatua: 2017-11-29).

## Kanpo estekak

* Datuak: Q47891
* Multimedia: Flags of Finland / Q47891
# Finlandiako emakumezkoen futbol selekzio nazionala

Finlandiako emakumezkoen futbol selekzio nazionala :
| Herrialdea | Finlandia |
| Sorrera | 1973 |
| Entrenatzailea | Anna Signeul |
| Izaera | Ofiziala |
| Lehen nazioarteko partida | Finlandia 0 - 0 Suedia (Mariehamn, Finlandia, 1973ko abuztuaren 25a) |
| Emaitzarik onena | Finlandia 7 – 0 Armenia (Helsinki, Finlandia, 2009ko azaroaren 21) |
| Emaitzarik okerrena | Danimarka 9 – 0 Finlandia (Vejen, Danimarka, 1975eko uztailaren 26a) |
| Golegile onena | Laura Österberg Kalmari (41) |
| Etxeko koloreak 　 Kanpoko koloreak ||
Finlandiako emakumezkoen futbol selekzio nazionala (finlandieraz Suomen naisten jalkapallomaajoukkue) emakumezkoen futbolean Finlandia ordezkatzen duen taldea da. 1973an jokatu zuen lehen partida.

### Palmaresa

* Munduko Futbol Txapelketa:
** ez da inoiz sailkatu
* Europako Futbol Txapelketa:
** Finalerdiak (1): 2005
** Parte hartzeak (3): 2005, 2009, 2013
* Iparraldeko Futbol Txapelketa:
** Txapeldun (0)
** Finalista (1): 1981
** Hirugarren (6): 1974, 1975, 1976, 1977, 1978, 1979

## Jokalari aipagarrienak

2016ko iraileko datuak.

### Parte hartzeak

| | Jokalaria | Parte hartzeak |
| 1 | Katri Mattsson | 100 |
| 2 | Maija Saari | 95 |
| 3 | Anna Westerlund | 92 |
| 4 | Tuija Hyyrynen | 84 |

### Goleatzaileak

| | Jokalaria | Golak |
| 1 | Laura Österberg Kalmari | 41 |
| 2 | Linda Sällström | 29 |
| 3 | Emmi Alanen | 14 |
| 4 | Maija Saari | 11 |

## Kanpo estekak

* Webgune ofiziala (Finlandieraz)
* Datuak: Q847121
* Multimedia: Finland women's national football team / Q847121
# Finlandiako demografia

Finlandiak, 5 bat milioi biztanle ditu eta 15 km²-ko biztanle-dentsitatea, Islandia eta Norvegia ondoren, Europa osoko biztanle-dentsitate txikieneko herrialdea bihurtzen dutenak. Biztanleria, hego-mendebaldeko kostaldean kokatzen da batez ere, beste aldetik, Laponian, iparraldean, 2 km²-ko biztanle-dentsitatea dute.
Gaur egungo biztanleak, duela 4.500 urtean ehizatik eta bilketatik bizi ziren Eskandinaviako tribuetatik zuzenik datozela uste da, baina gehienek hauek, gaur egungo samiarrak zirela uste dute eta gaur egungo biztanle gehiena inguruetatik etorritako arraza nahasketaren ondorio direla. Izan ere, samiarrak, Zirkulu Polar Artikotik gora bizi izan dira duela 7.000 urte baino gehiagotik. Gaur egun, 4.500 inguru baino ez dira gelditzen Finlandian (Laponia Probintzian), eta gutxiengoen eskubideak dituzte, bere hizkuntza eta kultura mantentzen lagundu dutenak.
Hizkuntza nagusiak finlandiera eta suediera dira, nahiz eta azkenengoa %5ek baino ez duten hitz egiten. Suediak garrantzi handia izan du Finlandiako historian eta XIII. eta XIX. mendeetan hauek finlandiar kultura zapaldu egin dute. Hala ere, SESBi esker, hauen ondarea berreskuratzea lortu eta XIX. mende erdiko nazionalismo sentimendu sakon batek suediarren ondarea bigarren maila batean uztea lortu zuten.

## Hizkuntza

Finlandiarrek finlandieraz hitz egiten dute, bertako hizkuntza nagusia baita.
Suedieraz hitz egiten dutenak badira, Åland Uharteetan eta Ekialdeko Bothniako kostaldeko herri batzuetan batik bat. Baina hauek, Finlandiako biztanleriaren %5a baino ez dira.
Finlandieraren erabilera gutxinika hazten dijoa, eta Europako hizkuntza isolatu bat izatetik geroz eta garrantzi gehiago izatera igaro da azkenengo urteetan. Hala ere, hazkuntza hau oso motel dijoa, kanpotik iritsitako inmigrazioa eta errusiera eta suediera bezalako hizkuntza garrantzitsuak ondoan izatearen ondorioz. Hala ere, Finlandiak Europa osoko inmigrante portzentajea gutxieneko lurraldeetarikoa dugu.
Iparraldean samiera hitz egiten duten tribuak daude, baina ez dira biztanleria osoaren baino %0,1ra iristen.
* Finlandiera: %87,95 (ofiziala)
* Suediera: %5,24 (ofiziala)
* Errusiera: %1,40
* Estoniera: %0,90
* Arabiera: %0,49
* Samiera: %0,04 (Laponian babestua)
* Besteak: %4,02

## Demografia

(2006 urte amaierako datuak)
* Biztanleria: 5.276.955
* Bizi itxaropena:
** Emakumezkoak: 82,8 urte
** Gizonezkoak: 75,8 urte
* Emankortasun tasa: 1,73 alaba/seme emakumeko (2007)
* Alfabetizazioa: %100

## Talde Etnikoak

* Finlandiarrak: %85,15
* Suediarrak: %5,24
* Estoniarrak: %1,82
* Errusiarrak: %1,52
* Ijito: %0,91
* Irak: %0,60
* Txinarrak: %0,43
* Somaliarrak: %0,36
* Britainiar: %0,36
* Danimarka: %0,31
* Samiak: %0,18
* Tartaro: %0,02
* Besteak: %3,10

## Erlijioa

* Sinisgabeak: %60,0
* Luteranismo: %34,2
* Islam: %2,7
* Beste batzuk: %2,0
* Errusiar Eliza Ortodoxoa: %1,1

## Kanpo estekak

* Datuak: Q1977568
* Multimedia: Demographics of Finland / Q1977568
# Finlandiako eskualdeak

Finlandia 20 eskualdez (finlandieraz: maakunta), osaturik dago. Eskualdea bakoitzan, bere probintziak agintzen du zuzenki, eta hauen betebehar bakarra udalerriak zuzentzea da. Gainera udalerrien hazkundea eta hezkuntza ere nahastu ohi dira beraien beharretan. Eskualdeko gobernua probintziak aukeratzen du, Kainuu eskualdea izan ezik, hauteskundeen bidez aukeratzen dena, eta gutxi barru estatu osoko eskualdeetara pasako dena.
Eskualdeek, probintziak baino banaketa kultural, ekonomiko eta dialektiko hobea dute, eta gehienetan antzinako mugak errespetatzen dira.

## Eskualdeak

* Lappi (Lappi / Lappland)
* Iparraldeko Pohjanmaa (Pohjois-Pohjanmaa / Norra Österbotten)
* Kainuu (Kainuu / Kajanaland)
* Iparraldeko Karelia (Pohjois-Karjala / Norra Karelen)
* Iparraldeko Savonia (Pohjois-Savo / Norra Savolax)
* Hegoaldeko Savonia (Etelä-Savo / Södra Savolax)
* Hegoaldeko Pohjanmaa (Etelä-Pohjanmaa / Södra Österbotten)
* Ekialdeko Pohjanmaa (Pohjanmaa / Österbotten)
* Pirkanmaa (Pirkanmaa / Birkaland)
* Satakunta (Satakunta / Satakunda)
* Erdialdeko Pohjanmaa (Keski-Pohjanmaa / Mellersta Österbotten)
* Erdialdeko Finlandia (Keski-Suomi / Mellersta Finland)
* Jatorrizko Finlandia (Varsinais-Suomi / Egentliga Finland)
* Hegoaldeko Karelia (Etelä-Karjala / Södra Karelen)
* Päijät-Häme (Päijät-Häme / Päijänne Tavastland)
* Kanta-Häme (Kanta-Häme / Egentliga Tavastland)
* Uusimaa (Uusimaa / Nyland)
* Ekialdeko Uusimaa (Itä-Uusimaa / Östra Nyland)
* Kymenlaakso (Kymenlaakso / Kymmenedalen)
* Åland Uharteak (Ahvenanmaa / Åland)

## Kanpo estekak

* Datuak: Q193512
* Multimedia: Regions of Finland / Q193512
# Finlandiako azpieskualdeak

2009. urtean, Finlandia 72 azpieskualdeetan (finlandieraz: seutukunta) banandua izan zen. Azpieskualdeek ez daukate inolako funtziorik, bakarrik udalerrietako azalezko arazoak konpontzen saiatzen dira. Azpieskualdeetan ez dago inolako agintaririk, herrien arteko bilkurak baino ez dira.

## Ikus, gainera

* Finlandiaren banaketa administratiboa

## Kanpo estekak

* Datuak: Q762882
* Multimedia: Sub-regions of Finland / Q762882
# Finantza merkatu

Finantza-merkatua finantza alorreko aktiboak trukatzeko eta prezioak zehazteko gunea (fisiko edo birtuala) da. Oro har, edozein ondasun eta produkturen merkatu kontsidera daiteke finantza-merkatu, betiere eroslearen helburua berehalako kontsumoa ez den bitartean.

## Ikus, gainera

* Burtsa

## Kanpo estekak

* Datuak: Q208697
* Multimedia: Financial markets / Q208697
# Finantzak

Finantzak diruaren kudeaketa aztertzen duen ekonomiaren adarra dira. Banakoen, enpresen eta estatuaren arteko diru-fluxuak aztertzen ditu, horiek guztiek dituzten kontsumo edo inbertsio beharretarako. Finantzek diru, denbora eta arrisku kontzeptuak uztartzen dituzte, eragile ekonomikoek behar dituzten kapital beharrak une, neurri eta modu egokian kudeatzeko.
Oinarrian, finantza arloa pertsona eta enpresek bankuetan dirua ezartzen dutenean zabaltzen da. Bankuek beste zenbait pertsona edo enpresari mailegatu edo uzten diote ezarritako dirua, geroago itzultzeko konpromezuaz. Itzuli bitartean bankuak interesak jasoko ditu dirua mailegatuta hartu duen pertsona edo erakundetik.

## Ikus, gainera

* Finantzaketa

## Kanpo estekak

* Datuak: Q43015
* Multimedia: Finance / Q43015
# Finarfin

Finarfin Tolkienen legendarium ospetsuko pertsonaia bat da, bere hil ondorengo lanetako bat den Silmarillionen agertzen dena. Noldor leinuko elfo bat da, Finwë erregearen eta Indisen semea, Fingolfin, Findis eta Irimëren anaia eta Fëanorren anaiordea. Amanen jaio zen Arafinwë izenarekin, "Finwë noblea" esan nahi duena quenya hizkuntzan. Finarfin Arafinwë izenaren sindarinezko itzulpen bat da.
Finarfin Finwëren seme-alaben artean ederrena eta bihotzez jakintsuena zen, ondoren Olwëren seme-alaben laguna izan zen eta Eärwenekin ezkondu zen, Alqualondëko dontzeila beltxarga, Olwëren alaba, eta Eärwenekin izan zituen seme-alabak Finrod, Orodreth (istorioaren beste bertsio batzuetan Orodreth Angroden semea da), Angrod, Aegnor eta Galadriel izan ziren.
Bere semeekin batera Fëanor jarraitu zuen Erdialdeko Lurralderantz, baina Alqualondëko sarraskia eta Mandosen madarikazioaren ondoren, Finarfinek Valinorrera itzultzea erabaki zuen eta Valarrei barkamena eskatzea, barkatua izan zelarik. Honela Amanen geratu ziren Noldorrak hauen Errege Goren bezala gobernatzera pasa zen. Baina Finarfinen semeek Erdialdeko Lurralderako euren bidaia jarraitu zuten, Fëanorren traizioa gorabehera, Aramanen utzi zituena eta bere osteekin Telerien ontzietan ihes egin zuena.

## Kanpo estekak

* Datuak: Q1135676
# Finavon

Finavon, Eskoziako etxalde bat da, Angus eskualdean.

## Kanpo estekak

* Datuak: Q16866075
# Finantza transakzio

Finantza transakzioa erosle eta saltzailearen artean sortzen den akordio, komunikazio edo mugimendua da, non aktibo bat ordainketa batekin trukatzen den. Saltzailea eta eroslea bereizitako entitate edo objektuak dira, eta normalean informazioa, ondasunak, zerbitzuak edo dirua bezalako baliozko produktuak trukatzen dituzte. Ondasunen eta diruaren trukea momentu desberdinetan eginda ere transakzioa izango litzateke. Mota horretako transakzioak bi zati dituela esaten da, lehen zatia dirua ematea da eta bigarrena ondasuna jasotzea.

## Kanpo estekak

* Datuak: Q1166072
# Finbria

Finbriak bakterio batzuen azalean dauden luzakin finak eta motzak dira, egitura proteikoa dutenak. Flageloak baino motzagoak eta meheagoak dira.
Bakterio Gram negatibo zein Gram positiboetan daude.
Flageloen aldean, ez dute zer ikusirik bakterioen mugikortasunarekin. Haien zeregin nagusia itsaspenarekin lotuta dago: finbrien bidez bakterioak azal desberdinei atxikitzen dira. Bakterio patogenoen kasuan, finbriek ostalariaren zeluletako errezeptore espezifikoetan atxikitzeko balio dute; beraz, adhesinak dira. Egitura bakteriar horiek, honenbestez, mikrobioen birulentzia areagotzen dute (finbriak ez dituzten bakterio mutante batzuek ezin dute infektatu).
Era berean, finbrien bitartez hainbat bakteriok ere biogeruzak era ditzakete.
Finbria eta pilus izenak nahasten dira sarritan. Bakterioek haien azaletan dituzten luzakinak dira biak ala biak, ileen antzekoak, motzak eta finak. Haien funtzioa, aldiz, oso bestelakoa da: pilusek konjugazio prozesuan bakterioek euren material genetikoaren trukea ahalbidetzen duten bitartean, finbriek azalei atxikitzeko funtzio burutzen dute batik bat.

## Erreferentziak

* ↑ Basaran Miren eta Umaran, Adelaida Mikrobiologia medikoa E.H.U.ak argitaratuta, 92-93 orr.

## Kanpo estekak

* Datuak: Q1810775
# Fish Hawk (Florida)

Fish Hawk Ameriketako Estatu Batuetako erroldak esleitutako leku bat da. Hillsborough konderrian dago, Florida estatuan. 24.625 biztanle ditu, 42,428709 kilometro koadroko azaleran banatuta.

## Ikus, gainera

* Hillsborough konderria

## Kanpo estekak

* Datuak: Q2101663
# FishBase

FishBase arrainen datu-base bat da. Arrainei buruzko munduko internet bidezko datu-baserik ezagunena eta handiena da. Datuak CC-BY-NC lizentziapean daude baina irudiek eta besteek beste lizentziak erabiltzen dituzte.

## Erreferentziak

* ↑ Marine Fellow: Rainer Froese Pew Environment Group.

## Kanpo estekak

* FishBase online
* Datuak: Q837101
* Espezieak: FishBase
# Fish Camp (Kalifornia)

Fish Camp Ameriketako Estatu Batuetako erroldak esleitutako leku bat da. Mariposa konderrian dago, Kalifornia estatuan. 49 biztanle ditu, 2,348128 kilometro koadroko azaleran banatuta.

## Ikus, gainera

* Mariposa konderria

## Kanpo estekak

* Datuak: Q3458389
* Multimedia: Fish Camp, California / Q3458389
# Fishburn

Fishburn, Ingalaterrako ipar-ekialdean dagoen kostaldeko udalerri bat da, Durham konderrian.
2011n 2.588 biztanle zituen.
* Datuak: Q5454712
* Multimedia: Fishburn / Q5454712
# Fishcross

Fishcross, bertakoek Kipper Junction bezala ezaguna, Eskoziako udalerri bat da, Clackmannanshire konderrian.

## Kanpo estekak

* Datuak: Q5454718
* Multimedia: Fishcross / Q5454718
# Fisciano

Fisciano Italiako udalerri bat da. Salernoko probintzian kokatuta dago, Campania eskualdean. 14.053 biztanle ditu, 31,48 kilometro koadroko azaleran banatuta.

## Mugakideak

Fiscianok honako udalerri hauekin egiten du muga:
Baronissi Calvanico Giffoni Sei Casali Mercato San Severino Montoro $^{(en)}$ Castiglione del Genovesi

## Kanpo estekak

* Datuak: Q80944
* Multimedia: Fisciano / Q80944
# Fish Tank

Fish Tank (euskaraz: «Arrainontzia») 2009ko Andrea Arnold ingeles zinema zuzendariaren film dramatikoa da. Bertan, Katie Jarvis, Kierston Wareing eta Michael Fassbender aktoreek antzeztu zuten.
2009ko Canneseko Zinemaldian Epaimahaiaren Saria irabazi zuen, bai eta Erresuma Batuko Urteko Filma Onenaren BAFTA Saria ere.

## Argumentua

Oharra: Atal honek istorio osoa edo amaiera argitzen du.
Erresuma Batuan giroturiko istorio errealista bat da. Mia Willams (Katie Jarvis) izaera ezegonkor eta gizartetik marjinatua edo isolatua bizi den 15 urteko neska bat da. Inork ulertzen ez duelakoan, Miak bere familia gorrotatzen du, nai eta bere adiskide nerabeak eta bere inguru guztia ere. Mia itxaropen gabetua eta bizitzarekin sumindua dago. Bere amaren irlandar jatorriko mutil-lagun berria den Connorrek (Michael Fassbender) bere abere gustukoena zein den galdetzean, neskak "tigre zuria" erantzuten du: "kaiolatua dagoen animalia, Miak egunero jasaten duen errepresioa eta frustrazioa ongien zehazten duen animalia baita". Istorioan zehar, Mia bere amaren mutil-lagunaz babestua eta ulertua sentitu eta harekiko erakarpena sentitzen hasiko da, Connor berak ere Miarekiko erakarpen berbera sentitzera iritsiko delarik. Halere, gertakizunak aurrera doazen heinean, Miarentzat atsegingarria zirudiena, azkenean bere bizitzako beste desilusio edo desengainua bihurtuko da.

## Aktoreak

* Katie Jarvis: Mia Williams
* Kierston Wareing: Joanne Williams
* Michael Fassbender: Connor O'Reily
* Rebecca Griffiths: Tyler Williams
* Harry Treadaway: Billy
* Sydney Mary Nash: Keira O'Reily
* Sarah Bayes: Keely

## Kanpo estekak

* Datuak: Q557596
# Fishbourne (Mendebaldeko Sussex)

Fishbourne, Ingalaterrako hegoaldean dagoen udalerri bat da, Mendebaldeko Sussex konderrian.
2011n 2.325 biztanle zituen.
* Datuak: Q1420608
* Multimedia: Fishbourne, West Sussex / Q1420608
# Fish Lake (Minnesota)

Fish Lake Ameriketako Estatu Batuetako erroldak esleitutako leku bat da. Jackson konderrian dago, Minnesota estatuan. 75 biztanle ditu, 3,236729 kilometro koadroko azaleran banatuta.

## Ikus, gainera

* Jackson konderria

## Kanpo estekak

* Datuak: Q5454543
# François Bibal

François Ignace Victor Bibal (Donibane Lohizune, Lapurdi, 1877ko irailaren 17a - Ainhoa, Lapurdi, 1944) lapurtar margolaria izan zen.

## Biografia

1897. urtean, artisten elkarte bat sortu zuen, beste hainbat kiderekin batera: (Regoyos, Zuloaga, Arrue, Losada eta Rusiñol pintoreak). 1914. urtean Kubara jo zuen, Lehen Mundu Gerra zela eta. 1937. urteko Parisko Nazioarteko Erakusketan urrezko domina jaso zuen. Aipagarriak dira, besteak beste, Ainhoako pilota lekua eta Sabino Izetari egindako Nire adiskide hoberenari koadroak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12258009
# François Billetdoux

François Billetdoux (Paris, Frantzia, 1927ko irailaren 7a - 1991ko azaroaren 26a) antzerkigile frantsesa izan zen.
Xarma gozoa zen Billetdouxen lanaren ezaugarria, eta irakurleei adierazten zien gizakiak eta gauzak, zaletasunak eta gorrotoak, lausotu egiten direla denboraren poderioz. Azkenik, gizakiaren eta munduaren zentzugabetasuna frogatzen saiatzen zen Billetdoux.

## Biografia

Zinema-ikasketak egin zituen Parisen, eta 1946. urtetik aurrera irratian aritu zen lanean.
1955ean À la nuit, la nuit (Gauean gaua) lana estreinatu zuen, eta, 1959an, berriz, Tchin-tchin (1959). Lan horietan, alde batetik, malenkonia eta zolitasuna, eta bestetik, iluntasuna eta oinazea nahasten ditu.
1961ean Va donc chez Törpe (Joan bada Törperen etxera) lanarekin izugarrizko arrakasta izan zuen.
1964an bi lan egin zituen: Comment va le monde, Môssieu? Il tourne, Môssieu! (1964, Nola doa mundua, Môssieu? Biraka dabil, Môssieu!), eta Il faut passer par les nuages (1964, Hodeietatik igaro behar da).
Billetdoux musikaria zen, hitzen musikaria eta hori argi eta garbi ikusten da Rintru pa trou tar, hin (1971) lanean.
1980an Ai-je dit que je suis bossu? (Esan al dut konkorduna naizena?) lanaren ondoren, ordea, ikusleekin zuen lotura eten egin zen, eta 1988. urtera arte ez zuen beste lanik aurkeztu. Urte horretan Réveille-toi Philadelphie (Esna zaitez Filadelfia) lana aurkeztu zuen Colline antzokian, eta bere lan guztiak argitaratu ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q859617